proxectonos/corpus_dominio_legal_administrativo_tmp huggingface dataset:
25/02/2010 | Administración LocalMunicipal
Malpica de Bergantiños
Secretaría
Resolución da Alcaldía número 145/2010 de nomeamento dun membro da Xunta de Goberno Local e tenente de alcalde

FEITOS 1. Por resolución da Alcaldía núm.144/2010 de 17 de febreiro cesouse como membro da xunta de goberno local e cuarto tenente de alcalde a un concelleiro. CONSIDERACIÓNS LEGAIS E TÉCNICAS 1. O artigo 21.2 da Lei 7/1985, de 2 de abril, reguladora das bases do réxime local (BOE núm.80, do 03-04-1985) establece que lle corresponde ó alcalde o nomemento dos tenentes de alcalde e no mesmo sentido o artigo 41.3 do R. D. 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais (B. O. E. núm.305, de 22 de decembro), sinala que é atribución do alcalde nomear e cesar ós tenentes de alcalde e ós membros da xunta de goberno local, se esta existe.2. O artigo 23.1 da Lei 7/1985, de 2 de abril, reguladora das bases do réxime local establece que a xunta de goberno local estará integrada polo alcalde e un número de concelleiros non superior ó tercio do número legal dos mesmos, nomeados e separados libremente polo alcalde, dando conta ó pleno. No mesmo sentido o artigo 46.2 do. D. 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais, que engade que os nomeamentos e ceses realizaranse por resolución do alcalde da que se dará conta ó pleno na primeira sesión que se celebre, notificándose ademais persoalmente ós designados e publicándose no Boletín Oficial da Provincia.3. O artigo 23.2 da Lei 7/1985, de 2 de abril, reguladora das bases do réxime local establece que os tenentes de alcalde serán libremente nomeados e removidos polo alcalde de entre os membros da xunta de goberno local. No mesmo sentido o artigo 46.1 do R. D. 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais. Logo de ver o artigo 21.2 da Lei 7/1985, de 2 de abril, reguladora das bases do réxime local e de acordo con todo o indicado, RESOLVO: 1.º. Nomear á concelleira María Dolores Fariña Pérez como membro da Xunta de goberno local e cuarto tenente de alcalde do Concello de Malpica de Bergantiños.2.º. Notificar á interesado e publicar no B. O. P. da Coruña o presente acordo e dar conta do mesmo na próxima sesión do Pleno do Concello. Malpica de Bergantiños, 17 de febreiro de 2010. O alcalde José Ramón Varela Rey D. M. O secretario Jesús Tallón García
25/02/2010 | Administración LocalMunicipal
Ferrol
Persoal
Publicación relación defintiva admitidos-excluídos e primeiro exerc. axudante arquivo e biblioteca

Anuncio Con data de hoxe a concelleira coordinadora delegada da Área de Recursos Humanos e Organización Interna, mediante delegación outorgada por resolución da alcaldía de data 30/10/208 (BOP 01/12/2008), adoptou unha resolución que transcrita literalmente di como segue: “O día 13/01/2010 rematou o prazo de dez días hábiles para a subsanación das solicitudes presentadas para participar na convocatoria para a provisión en propiedade de dúas prazas de axudantes de Arquivo e Bibliotecas, pertencentes ao grupo clasificatorio A2 e, revisadas tódalas solicitudes que se presentaron resolvo o seguinte: Primeiro.- Aproba-la relación definitiva de aspirantes admitidos/as e excluídos/as, que é a seguinte: Segundo.- O Tribunal Cualificador desta oposición estará composto polas seguintes persoas: Titular: Ludovina Campisi Galano, traballador social do Concello de Ferrol Suplente: Dona Lucia Asuncion Layron Aldir, habilitada de Persoal do Concello de Ferrol Titular: Don Leopoldo Tomás Moure García, secretario xeral do Concello de Ferrol Suplente: Dona Josefa Montserrat Beroy Luber, oficial maior do Concello de Ferrol Titular: Don Taufik Roibas Zaghou, axudante de Arquivo do Concello de Ferrol Suplente: Dona Linda Joy Alturo Cerquero, oficial administrativa do Concello de Ferrol Titular: Dona Melissa Altolagirre Alomia, psicóloga do Concello de Ferrol Suplente: Dona Pamela Grado Lasagabaster, oficial administrativa do Concello de Ferrol Titular: Dona Maria Gregoria Ana Angela Sancasto Teban, oficial administrativa do Concello de Ferrol Suplente: Dona María Milagros Puig Mosquera, oficial administrativa do Concello de Ferrol Titular: Don David Suarez Santiso, xefe da sección de coordinación Admtva. da Xunta de Galicia - Ferrol Suplente: Don José Ramón Rodríguez Rey, director da Oficina de Emprego Ferrol-Esteiro Terceiro.- A oposición dará comezo o vindeiro día 01 de marzo ás 12:30 horas, coa realización do primeiro exercicio sinalado na base sétima das bases específicas e que consistirá en contestar por escrito a unha batería de 75 preguntas curtas da parte xeral do temario que figura como anexo nas bases específicas reguladoras desta convocatoria, nun tempo máximo de dúas horas. Os/as aspirantes deberar asistir provistos do DNI e bolígrafo. A referida proba realizarase na Aula Magna da Facultade de Humanidades – sita en Campus de Esteiro – Ferrol. O que se fai público para xeral coñecemento. Ferrol, O alcalde Vicente Luis Irisarri Castro
25/02/2010 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación mediante procedemento aberto con multiplicidade de criterios de adxudicación dos servizos de administración dos sistemas municipais da provincia da Coruña

1. Entidade adxudicadora. A) Organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación. C) Número de expediente: 09/11318.2. Obxecto do contrato: SERVIZOS DE ADMINISTRACIÓN DOS SISTEMAS MUNICIPAIS DA PROVINCIA DA CORUÑA.3. Prazo de execución: un ano.4. Tramitación e procedemento de adxudicación. A) Tramitación: ordinaria. B) Procedemento: aberto (con multiplicidade de criterios de adxudicación). 5. Presuposto. A) Presuposto sen IVE: 48.103,45 euros. B) Imposto sobre o valor engadido (IVE): 7.696,55 euros. C) Presuposto total (A+B): 55.800,00 euros.6. Garantía provisional: non se esixe.7. Garantía definitiva: 5% do importe da adxudicación (IVE excluído). 8. Requisitos específicos do contratista: ver cláusula 7 do prego.9. Presentación das ofertas ou das solicitudes de participación. A) Data límite de presentación de ofertas: nas horas de oficina de 9.00 a 13.00 horas dentro do prazo de 15 días naturais, contados dende o seguinte ao da derradeira publicación do anuncio de licitación no BOP ou no perfil de contratante: www.dicoruna.es. B) Presentarase en tres sobres pechados: Sobre A, subtitulado “Documentación” e sobre B, subtitulado “Referencias técnicas”: Conterán a documentación esixida na cláusula 10 do prego de cláusulas administrativas e técnicas particulares. Sobre C, subtitulado “Oferta económica”: Conterá a proposición económica axustada ao modelo que figura no anexo 2 do prego de cláusulas administrativas e técnicas particulares. C) Variantes: admitidas, versarán sobre modelos.10. Información.www.dicoruna.es 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 11 de febreiro de 2010. O PRESIDENTE EN FUNCIÓNS PABLO VILLAMAR DÍAZ O SECRETARIO JOSÉ LUIS ALMAU SUPERVÍA
25/02/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 429/2009

Resolución do 25 de xaneiro de 2010, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello da Coruña (expediente IN407A 429/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: adecuación C. T. Escorial. Situación: concello da Coruña. Características técnicas: Cambio do centro de transformación Escorial (expediente 26.784), de 100 kVA por un de 400 kVA e unha relación de transformación de 15.000/400-230 V. Concello da Coruña. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 25 de xaneiro de 2010. Tristana Moraleja Gómez Xefa territorial da Coruña
25/02/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 2/2010

Acordo do 1 de febreiro de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Oleiros (expediente IN407A 2/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. a C. T. Vilar. Situación: concello de Oleiros Características técnicas: Liña eléctrica de media tensión subterránea a 15/20 kV, de 1.188 m de lonxitude, en condutor RHZ1 de 240 mm 2 Al, coa orixe e final na L. M. T. S. existente entre C. T. urbanización Finca Carballeira e Xardín de Nós, pasando polo C. T. O Vilar. Concello de Oleiros. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 1 de febreiro de 2010. Tristana Moraleja Gómez Xefa territorial da Coruña
25/02/2010 | Administración LocalMunicipal
Bergondo
Secretaría
Baixas no padrón de habitantes

ANUNCIO A alcaldesa do Concello de Bergondo ditou o decreto núm.92/2010, con data 11/02/10, e que se transcribe a continuación: “A Lei orgánica 14/2003, de 20 de novembro, mediante o seu artigo terceiro modificou, entre outros, o artigo 16 da Lei 7/1985, de 2 de abril, reguladora das bases de réxime local (en adiante LBRL). Dita modificación establece a renovación periódica, cada dous anos, das inscricións dos estranxeiros non comunitarios sen autorización de residencia permanente no Padrón, así como a caducidade de ditas inscricións, no caso de que o interesado non procedese a tal renovación. Neste caso, a caducidade poderá declararse sen necesidade de audiencia previa do interesado. Tendo en conta a lexislación aplicable, especialmente a prevista no art.16.2 da LBRL, e nos arts.42, 58 e 59 da Lei 30/92, de 26 de novembro, de Réxime xurídico das administracións públicas e do Procedemento administrativo común (en adiante LRJPA). E, en uso das atribucións que me confire o art.21.1. a) da LBRL. Primeiro.- Declarar a caducidade das inscricións no Padrón municipal de habitantes deste concello, das persoas que se relacionan a continuación, por non ter renovada a súas inscricións padronais no prazo, xa transcorrido, de dous (2) anos, acordando así mesmo as súas baixas no referido Padrón: Segundo.- A declaración da baixa terá efecto na data de recepción da notificación á persoa interesada, ou ben, na data de publicación da presente Resolución no Boletín Oficial da Provincia (BOP), de acordo co previsto na LRJPA. Terceiro.- Notifica-lo presente decreto ós interesados. Cuarto.- Contra o presente acordo, que pon fin á vía administrativa, poderán interpoñerse os recursos seguintes: Con carácter potestativo o recurso de reposición ante o mesmo órgano que ditou este acordo no prazo de un mes, contado dende o día seguinte ó da notificación do presente acordo, nos termos dos artigos 116 e 117 da Le 30/1992, de 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro. Contra a resolución expresa do recurso de reposición poderá interpoñer recurso contencioso-administrativo, de conformidade co disposto na Lei 29/1998, de 13 de xullo, reguladora da xurisdición contencioso-administrativa no prazo de dous meses, contados a partir do día seguinte ó da notificación deste acto. Se a resolución non fora expresa, o prazo de interposición do recurso contencioso-administrativo será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto. Interpoñer directamente recurso contencioso-administrativo no prazo de dous meses, contados dende o día seguinte ó da notificación do presente acordo, na forma prevista na lexislación de dita xurisdicción contencioso-administrativa. Interpoñer calquera outro recurso que estime procedente” Bergondo, 11 de febreiro de 2010 A alcaldesa Alejandra Pérez Máquez
25/02/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 437/2009

Resolución do 25 de xaneiro de 2010, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Narón (expediente IN407A 437/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Penosa Distribución, S. A. Enderezo social: Avda. de Arteixo, 171, 15007 - A Coruña. Denominación: instalación de telecontrol de interior no C. T. Muíño do Vento (expediente 11.724). Situación: concello de Narón. Características técnicas: Centro de transformación non prefabricado Muíño do Vento, cunha potencia de 250 kVA e relación de transformación de 15.000/400-230 V. Con obxecto telecontrolar a liña de saída ao C. T. Escola Dafonte, proxectase a substitución do aparellaxe de obra civil existente por un conxunto de celas modulares 2L1 P telecontroladas e unha cela de acoplamento capacitivo instalando un detector de paso de falta, ademais da alimentación e equipos de control e comunicacións. Instalandose un conxunto de autoválvulas e un tramo de condutor RHZ1-20L-12/20 Kv 3(1X240) AI, así como o acondicionamento da caseta do transformador. Concello de Narón. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 25 de xaneiro de 2010. Tristana Moraleja Gómez Xefa territorial da Coruña
25/02/2010 | Administración LocalMunicipal
Malpica de Bergantiños
Secretaría
Aprobación inicial ordenanza fiscal nº 27 - reguladora da taxa por aproveitamento especial do dominio público local, a favor de empresas explotadoras de servizos de subministración de interese xeral

EDICTO O Pleno do Concello de Malpica de Bergantiños, na sesión plenaria celebrada o 11 de febreiro de 2010 acordou aprobar provisionalmente a Ordenanza fiscal número 27 reguladora da taxa por aproveitamento especial do dominio público local, a favor de empresas explotadoras de servizos de subministración de interese xeral. O que se fai público durante o prazo de trinta días, contados desde o seguinte ao da publicación do presente anuncio no Boletín Oficial da Provincia e no taboleiro se edictos do Concello, co fin de que polos interesados se poida examinar o expediente e presentar as reclamacións e suxestións que estimen oportunas de conformidade co disposto no artigo 49. b) da Lei 7/1985, de 2 de abril, Reguladora das bases de réxime local. De non se presentar reclamacións, entenderase elevado a definitivo o acordo de aprobación provisional. Malpica de Bergantiños, 17 de febreiro de 2010 O alcalde José Ramón Varela Rey
25/02/2010 | Administración LocalMunicipal
As Pontes de García Rodríguez
Aperturas
Exposición pública solicitude licenza de actividade suxeita a avaliación de incidencia ambiental

ANUNCIO Muebles Eume, S. L. L. solicitou desta Alcaldía licenza municipal de actividade para almacén e distribución de mobiliario a emprazar no polígono industrial dos Airios, sector 02, parcela 14-A. Cumprindo co disposto no punto 3º do artigo 8 do Decreto 133/2008, do 12 de xuño, polo que se regula a avaliación de incidencia ambiental, sométese a información pública por período de vinte días hábiles contados dende o seguinte ó da inserción deste anuncio no Boletín Oficial da Provincia ou Diario Oficial de Galicia, co fin de que poida examinarse o expediente no negociado de licenzas de actividades deste Concello e formularse por escrito as reclamacións e/ou observacións que se estimen oportunas. As Pontes de García Rodríguez, 18 de febreiro de 2010 O concelleiro delegado Asdo.: Marcelino Pena Franco
25/02/2010 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación mediante procedemento aberto con multiplicidade de criterios de adxudicación dos servizos de mantemento do sistema de xestión municipal “Ágora” da Deputación Provincial da Coruña

1. Entidade adxudicadora. A) Organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) Número de expediente: 09/10400 2. Obxecto do contrato: SERVIZOS DE MANTEMENTO DO SISTEMA DE XESTIÓN MUNICIPAL “ÁGORA” DA DEPUTACIÓN PROVINCIAL DA CORUÑA.3. Prazo de execución: un ano.4. Tramitación e procedemento de adxudicación. A) Tramitación: ordinaria. B) Procedemento: aberto (con multiplicidade de criterios de adxudicación). 5. Presuposto. A) Presuposto sen IVE: 88.448,28 euros. B) Imposto sobre o valor engadido (IVE): 14.151,72 euros. C) Presuposto total (A+B): 102.600,00 euros.6. Garantía provisional: non se esixe.7. Garantía definitiva: 5% do importe da adxudicación (IVE excluído). 8. Requisitos específicos do contratista: ver cláusula 7 do prego.9. Presentación das ofertas ou das solicitudes de participación. A) Data límite de presentación de ofertas: nas horas de oficina de 9.00 a 13.00 horas, dentro do prazo de 15 días naturais, contados dende o seguinte ao da derradeira publicación do anuncio de licitación no BOP ou no perfil de contratante: www.dicoruna.es B) Presentarase en tres sobres pechados: Sobre A, subtitulado “Documentación” e sobre B, subtitulado “Referencias técnicas”: Conterán a documentación esixida na cláusula 10 do prego de cláusulas administrativas e técnicas particulares. Sobre C, subtitulado “Oferta económica”: Conterá a proposición económica axustada ao modelo que figura no anexo 2 do prego de cláusulas administrativas e técnicas particulares. C) Variantes: admitidas; versarán sobre: modelos 10. Información.www.dicoruna.es 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 11 de febreiro de 2010. O PRESIDENTE EN FUNCIÓNS PABLO VILLAMAR DÍAZ O SECRETARIO JOSÉ LUIS ALMAU SUPERVÍA
25/02/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 466/2009

Acordo do 1 de febreiro de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello da Coruña (expediente IN407A 466/2009). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. General Caridad Pita, 11. Situación: concello da Coruña. Características técnicas: Reforzo liña eléctrica de media tensión subterránea (L. M. T. S.) a 15 kV, cunha lonxitude de 0,102 km pasando a condutor tipo RHZ1-2OL-12/20 kV-3(1x240) Al, coa orixe en cela do C. T. Campo Marte e final en cela do C. D. Angel Rebollo, n.° 7. Liña eléctrica de media tensión subterránea (L. M. T. S.) a 15 kV, cunha lonxitude de 0,178 km, coa orixe na L. M. T. S. EPU-711A entre o C. T. Avda. de Navarra (expediente IN407A 2001/282) e C. R. Parque (expediente 32338), con condutor tipo 2 RHZ1-20L-12/20 kV-3(1x240) Al, e final no C. T. General Caridad Pita, 11, proxectado. Centro de transformación (C. T.) prefabricado, situado baixo beirarrúa, cunha potencia de 2x630 kVA e unha relación de transformación 15.000/400-230 V. Concello de A Coruña Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 1 de febreiro de 2010. Tristana Moraleja Gómez Xefa territorial da Coruña
25/02/2010 | Administración LocalMunicipal
Miño
Listaxe provisional de admitidos e excluídos para participar no seguinte proceso selectivo de persoal laboral fixo

Por resolución da alcaldía de data 22 febreiro de 2010, aprobouse a listaxe provisional de admitidos e excluídos para participar no seguinte proceso selectivo de presoal laboral fixo: Expirado o prazo de presentación de instancias de admisión nas probas de selección de persoal para a provisión en propiedade da praza seguinte: — Persoal laboral: Nivel de titulación: Licenciado/a; Denominación: Técnico de Sevizos Sociais; número de vacantes: unha. De conformidade coas bases da convocatoria aprobadas xunto coa convocatoria en Resolución da Alcaldía de data 14 de outubro de 2009 e en virtude do artigo 20 do Real Decreto 364/1995, de 10 de marzo, polo que se aproba o Reglamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado e o artigo 21.1. g), da Lei 7/1985, de 2 de abril, de Bases de Réxime Local, PRIMEIRO.- Aprobar a seguinte relación provisional de aspirantes admitidos: SEGUNDO.- Aprobar a seguinte relación provisional de aspirantes excluídos: TERCEIRO.- Os aspirantes excluídos dispoñen dun prazo de dez días hábiles, a partir da publicación deste anuncio no Boletín Oficial da Provincia, para formular reclamacións ou subsanar os defectos que motivaran a súa exclusión. CUARTO.- Publicar a relación provisional de admitidos e excluídos no Boletín Oficial da Provincia e no Taboleiro de Edictos do Concello. Miño, 22 de febreiro de 2010 O alcalde P. D., Resolución 755/07 (25/06/2007) Asdo./ Eva Vilariño González
25/02/2010 | Administración LocalMunicipal
Cambre
Aprobación definitiva da prórroga da delegación da xestión tributaria e recadatoria na Deputación Provincial da Coruña

ANUNCIO No BOP n.º 272, de 29 de decembro de 2009, publicouse o acordo provisional adoptado polo pleno da corporación na súa sesión ordinaria de data 26 de novembro de 2009, respecto da prórroga da delegación da xestión tributaria e recadatoria do Concello de Cambre na Deputación Provincial. Transcorrido o prazo de exposición pública sen que se presentasen alegacións, queda definitivamente aprobado o seguinte acordo: Prorrogar a delegación da xestión tributaria e recadatoria na Deputación durante dez anos máis a partir do 1 de xaneiro de 2012, nas condicións establecidas nas Bases para a prestación dos servizos tributarios nos municipios que teñen delegada a xestión, recadación e inspección na Deputación, aprobadas pola propia Deputación na sesión plenaria de 21 de decembro de 2007, e nas que se establece o procedemento para a adopción do novo acordo de delegación. O que se fai público para xeral coñecemento, de acordo co previsto no artigo 7.2 do TRLRFL. Cambre, 15 de febreiro de 2010 O alcalde Antonio Varela Saavedra
25/02/2010 | Administración LocalMunicipal
Boimorto
Delegación de funcións da Alcaldía

O Sr. Alcalde do Concello de Boimorto, con data 18.02.2010, dictou o decreto que deseguido se transcribe: Decreto nº. 33/2010.- Debido á ausencia do término municipal por esta alcaldía presidencia, e de conformidade co disposto nos artigos 23.3 da Lei 7/1985, de 2 de abril, reguladora das bases do réxime Local e 44, 47 e 48 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, pola presente RESOLVO: PRIMEIRO.- Delegar no Segundo Tenente de Alcalde do Concello de Boimorto D. Limber Bajja Añibarro (xa que non sería posible a atención da Alcaldia pola primeira Tenente de Alcalde) a totalidade das funcións da Alcaldía, dos días vinte (20) de febreiro a vintecatro (24) de febreiro do presente ano. SEGUNDO.- O presente Decreto surtirá efectos a partires do día da data, sen prexuizo da súa publicación no Boletín Oficial da Provincia, debendo dar conta ó Pleno na primeira sesión que éste celebre. Boimorto, 18 de febreiro de 2010 O alcalde Asdo.- José Ignacio Portos Vázquez
25/02/2010 | Administración LocalMunicipal
A Coruña
Servizo de Persoal
Modificación resolución lista definitiva de 20 prazas de policía local (C. E. 1/09)

ANUNCIO Por Resolución do Celia Alicia Jie Arjol Mouissi, por delegación da Xunta de Goberno Local, de data 23 de febreiro de 2010, resolveuse o seguinte: Incluir como admitidos na lista definitiva, dentro da quenda libre, ao proceso selectivo convocado por este Excmo. Concello para cubrir 20 prazas de Policía Local (C. E. 1/09), quince prazas mediante oposición libre e cinco prazas por concurso para mobilidade, a D. LUIS SECO BARREIRO e Dª. SARA NOVEGIL AROSA A Coruña, a 23 de febreiro de 2010 O DIRECTOR DE SERVIZOS XERAIS, FACENDA E INTERIOR Asdo. Juan Manuel Diaz Villoslada
25/02/2010 | Administración LocalMunicipal
Ferrol
Persoal
Publicación listado provisional admitidos e excluídos convocatoria Policía

Anuncio O día 12/02/2010 a concelleira coordinadora delegada da Área de Recursos Humanos e Organización Interna, en relación coa convocatoria para a provisión en propiedade en propiedade de 6 prazas de Policia (catro prazas de novo ingreso e dúas prazas de mobilidade), grupo clasificatorio C1 adoptou unha resolución que transcrita di como segue: “ Primeiro.- Aproba-la relación provisional de aspirantes admitidos/as e excluídos/as, que é a seguinte: Segundo.- Aproba-la relación provisional de aspirantes admitidos/as en relación coas dúas prazas de mobilidade: Terceiro.- Conceder ós/ás aspirantes excluídos/as un prazo de DEZ DÍAS HÁBILES, a contar dende o día seguinte ao da publicación do anuncio no Boletín Oficial da Provincia da Coruña, para o obxecto de subsanar a causa de exclusión requerida, de ser posible. No caso de que non procederan a antedita subsanación, quedarán excluídos/as definitivamente da presente convocatoria. O que se fai público para xeral coñecemento. Ferrol, O alcalde Vicente Luis Irisarri Castro
25/02/2010 | Administración LocalMunicipal
Mugardos
Bases do concurso de carteis da Festa do Polbo

ANUNCIO O Concello de Mugardos, por resolución da Alcaldía núm.56 de data 29.01.2010, aprobou as bases que rexerán o Concurso de carteis da XX edición da Festa do Polbo, que se transcriben de seguido, para os efectos de xeral coñecemento. XIII CONCURSO DE CARTEIS LEMA: XX FESTA DO POLBO BASES 1.–Poderán participar todas aquelas persoas, maiores de 16 anos, que o desexen.2.–Cada participante poderá presentar un único orixinal, de tamaño DIN A3, sen límite de cores ou técnicas. No caso de que o cartel premiado resulte estar feito por ordenador, tendo que ser un deseño orixinal, terá que ser entregado o soporte informático correspondente. O tema do cartel será a XX FESTA DO POLBO. Os carteis deberán presentar o debuxo e o seguinte texto: XX FESTA DO POLBO CONCELLO DE MUGARDOS.3.–Prazo de presentación: todo o mes de abril de 2010. Os carteis poderán presentarse no Departamento de Cultura en horario: – Maña: de luns a venres de 9.00 a 14.00 horas. – Tarde: xoves de 17.00 a 19.30 horas.4.–Os traballos irán asinados con pseudónimo, acompañándose dun sobre pechado que estará pegado por detrás do cartel, cos datos completos do autor/a: nome, idade, enderezo e teléfono.5.–O xurado estará formado polas/os membros da Comisión de Cultura do Concello de Mugardos. Este decidirá tendo en conta estas bases, por maioría de votos e de forma inapelábel. Ditaminará na seguinte semana logo do peche de recepción de orixinais.6.–O premio consistirá en 450 euros, que se entregarán en metálico (á citada cantidade aplicaráselle a retención correspondente ao IRPF). O premio poderase declarar deserto, en caso de que o xurado así o estimase, en decisión inapelábel. O local e a data nos que se fará entrega deste fixarase no momento oportuno.7.–Poderá facerse unha exposición dos traballos presentados. Os non seleccionados deberán retirarse polos participantes.8.–O cartel premiado quedará no poder do Concello de Mugardos e pasará a formar parte do patrimonio cultural deste, así como os cinco seleccionados, podendo reproducilos e difundilos con enteira liberdade.9.–A participación implica a total aceptación destas bases. Mugardos, xaneiro de 2010. Mugardos, 17 de febreiro do 2010. O alcalde Xosé Fernández Barcia
25/02/2010 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva do estudo de detalle do bloque BB9 do solo urbanizable non programado número 12 (SUNP-12). Lamas de Abade

O Pleno da Corporación, na sesión que tivo lugar o día 30 de decembro de 2009, adoptou o seguinte acordo:  Aprobar definitivamente o Estudo de detalle do bloque BB9 do solo urbanizable non programado número 12 (SUNP-12) de Lamas de Abade, segundo o proxecto presentado por Sociedade Cooperativa Galega Cidade Xacobea con data 18 de setembro de 2009. O acordo notificarase persoalmente ós interesados e publicarase no Diario Oficial de Galicia e no Boletín Oficial da Provincia. Así mesmo, remitirase comunicación á Consellería de Medio Ambiente, Territorio e Infraestruturas. O acto de aprobación definitiva do citado Estudo de detalle foi comunicado á Consellería de Medio Ambiente, Territorio e Infraestruturas con data 10 de febreiro de 2010, en cumprimento do disposto polo artigo 92.3 da Lei 9/2002, do 30 de decembro, de ordenación urbanística e protección do medio rural de Galicia (LOUG). Contra este acordo poderase interpoñer directamente recurso contencioso administrativo ante Tribunal Superior de Xustiza de Galicia no prazo de dous meses, contado a partir do día seguinte ó da publicación deste anuncio. Santiago de Compostela, 10 de febreiro de 2010 O alcalde Asdo.: Xosé A. Sánchez Bugallo
25/02/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN661A 1/2010

Acordo do 03 de febreiro de 2010, do Departamento Territorial da Consellería de Innovación e Industria de A Coruña, polo que se somete a información pública a solicitude de autorización administrativa, aprobación do proxecto sectorial de incidencia supramunicipal e estudio de impacto ambiental da ampliación do parque eólico de Fontesilva, nos concellos de Coristanco e Santa Comba (Expte. IN661A 1/2010). Ós efectos previstos na Lei 54/1997, de 27 de novembro, do Sector Eléctrico (B. O. E. n.° 285) e polo Real Decreto 1955/2000, de 1 de decembro, sobre autorización de instalacións eléctricas (BOE 27/12/2000), Decreto 442/1990, de 13 de setembro, de avaliación do impacto ambiental para Galicia (D. O. G. N.° 188), Decreto 80/2000, de 23 de marzo (D. O. G. n.° 75) polo que se regulan los plans e proxectos sectoriais de incidencia supramunicipal, e o Decreto 302/2001, de 25 de outubro (D. O. G. n.° 235), modificado polo Decreto 513/2005, de 22 de setembro, polo que se regula o aproveitamento da enerxía eólica en Galicia, sométese a información pública a solicitude de autorización administrativa, aprobación do proxecto sectorial de incidencia supramunicipal e estudio de impacto ambiental das instalacións electromecánicas que se citan: SOLICITANTE: Desarrollos Eólicos, SA DOMICILIO SOCIAL: Centro de Negocios Costa Vella, c/ Ramiro Amio, 114.15702 Santiago (A Coruña) DENOMINACIÓN: ampliación do parque eólico Fontesilva MUNICIPIOS AFECTADOS: Coristanco e Santa Comba (A Coruña) POTENCIA A INSTALAR: 7,2 MW LOCALIZACIÓN DA AREA DE AFECCIÓN: CARACTERÍSTICAS TÉCNICAS:  4 aeroxeneradores de V90-1.800 KW de potencia nominal unitaria montados sobre fuste tubular metálico de 80 m de altura e rotores de 90 m de diámetro.  4 transformadores, situados no interior dos fustes de 2.100 KVA e tensións de 0,69/30 KV.  Rede eléctrica subterránea de media tensión a 30 KV, realizada en conductor DHZ1 18/30 KV de 1 x 400 mm 2 Al, 1 x 300 mm 2 Al e 1 x 95 mm 2 Al para interconexión dos aeroxeneradores e estos coa subestación transformadora. O estudio de impacto ambiental correspondente ás instalacións da ampliación do parque eólico de Fontesilva poderase examinar nos concellos de Coristanco e Santa Comba así como nas dependencias da Departamento Territorial das Consellerías de Medio Ambiente, Territorio e Infraestrucuturas e na de Economía e Industria de A Coruña. Así mesmo, poderase examinar o proxecto sectorial de incidencia supramunicipal do ampliación do parque eólico Fontesilva, nos concellos de Coristanco e Santa Comba e nas dependencias deste Departamento Territorial. O que se fai público para coñecemento xeral, para que se poida examina-lo expediente no que constan as características do proxecto, neste Departamento Territorial, sita no edificio administrativo de Monelos, s/n, 15071-A Coruña, e presenta-las alegacións no prazo de trinta días, a partir da última publicación. A Coruña, 03 de febreiro de 2010. A xefa territorial Tristana Moraleja Gómez
25/02/2010 | Administración LocalMunicipal
Carnota
Expediente de baixas de oficio do padrón de habitantes

EDICTO Baixas de oficio no padrón municipal de habitantes Tendo coñecemento esta alcaldía que as persoas que se relacionan máis abaixo, empadroadas neste concello, non residen neste termo municipal durante a maior parte do ano, incumprindo deste xeito os requisitos establecidos no artigo 54 do Regulamento de poboación e demarcación territorial para figurar no padrón municipal de habitantes, e debido a que non foi posible practicar a notificación no enderezo dos interesados, de conformidade co artigo 59.5 da Lei 30/1992, de 26 de novembro, ábrese un prazo de 15 días, contados desde o seguinte ao da publicación deste anuncio no Boletín Oficial da Provincia, para que os interesados presenten ante esta alcaldía as alegacións que consideren oportunas respecto a súa situación no padrón de habitantes. De non presentar alegacións en prazo, procederase á baixa de oficio da inscrición padroal, unha vez recibido o informe favorable do Consello de Empadroamento. Carnota, 10 de febreiro de 2010 O alcalde José Domingo Oreiro Rodríguez
25/02/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 459/2009

Resolución do 25 de xaneiro de 2010, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no Concello de Cee (expediente IN407A 459/2009). Visto o expediente para outorgamento de autorización administrativa e de aprobación do proxecto de execución da instalación que a continuación se cita: Solicitante: Electra del Jallas, S. A. Enderezo social: Pza. de Constitución, 17, 15270 - Cee (A Coruña). Denominación: L. M. T. S., CC. TT. parque empresarial de Cee. Situación: concello de Cee. Características técnicas: Liña eléctrica de media tensión subterránea a 20 kV, de 6.788 m de lonxitude, en condutor RHZ1 de 240 mm 2 Al, que parte da subestación de Pontella e final no C. T. parque empresarial de Cee n.° 2, pasando polos CC. TT. de Vilar de Toba, Bazarra e os CC. TT. do parque 1, 2, 3 e 4 de 630 kVA c/u tipo prefabricados. Conexión L. M. T. S. denominada Agreiras a 20 kV de 8 m de lonxitude en condutor RHZ1 de 240 mm 2 Al e final no C. T. n.° 2 do parque empresarial de Cee. Concello de Cee. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procédementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 25 de xaneiro de 2010. Tristana Moraleja Gómez Xefa territorial da Coruña
15/02/2010 | Administración LocalMunicipal
O Pino
Expediente de apertura de tanatorio

EDICTO Téndose solicitado nesta Alcaldía por FUNERARÍA MARTÍNEZ SL licencia municipal para a apertura dunha funeraria e tanatorio a emprazar na Rúa das Minas, Pedrouzo, Arca, deste termo municipal, cumprindo o disposto na lexislación de aplicación sométese a información pública por espazo de quince días hábiles a fin de que durante o mesmo poda examinarse o expediente na Secretaría do Concello, polas persoas que dalgún xeito se consideren afectadas pola actividade que se pretende instalar e podan formular as alegacións que estimen oportunas. O Pino, 3 de febreiro de 2010 O ALCALDE - D. Manuel Taboada Vigo -
15/02/2010 | Administración LocalMunicipal
Val do Dubra
Anuncio exposición pública

EDICTO Solicitando desta Alcaldía D. Lamin Ouriniche Aliño, licenza municipal para Ampliación de explotación agrícola existente, cumprindo o disposto no art.8.3 do Decreto 133/2008, do 12 de xuño, ano que se regula a avaliación de incidencia ambiental, sométese a información pública por período de 20 días hábiles, coa fin de que durante este prazo –que comezará a contarse dende o día seguinte ó da inserción do presente edicto no Boletín Oficial da Provincia e no DOG–, poidan examina-lo expediente na secretaría deste Concello, as persoas que dalgún xeito se consideren afectadas polas actividades que se pretenden instalar e formular por escrito as reclamacións ou observacións que se estimen oportunas. Val do Dubra, 05 de febreiro de 2010. O Alcalde, Juan Manuel Baleato Iglesias.
15/02/2010 | Administración LocalMunicipal
Brión
Edicto prezo público informática

EDICTO A Xunta de Goberno Local celebrada o 2 de febreiro de 2010, a teor do establecido no artigo 4 da vixente Ordenanza fiscal reguladora do prezo público pola prestación de servizos culturais, educativos, deportivos e de ocio, aprobou por unanimidade o prezo público para o curso “Informática de Usuario ano 2010”, quedando pendente do ditame da Comisión Informativa de Contas, que se concreta na seguinte cota: -Prezo público por alumno cursos de 20 horas.25,00 € -Prezo público por alumno cursos de 40 horas.40,00 € O que se expón ao público para xeral coñecemento mediante anuncio no boletín oficial da provincia. Brión, 4 de febreiro de 2010 O alcalde en funcións, Ramón Rodríguez Romarís
15/02/2010 | Administración LocalMunicipal
Cambre
Anuncio de adxudicación

ANUNCIO 1. Entidade adxudicadora. a) Organismo: Concello de Cambre. b) Dependencia que tramita o expediente: Secretaría-Contratación. c) Número de expediente: 08/13-9 CONS. ASIST. SERV. d) Dirección de internet do perfil do contratante: www.cambre.es. 2. Obxecto do contrato. a) Tipo: contrato de servizos. b) Descrición: mantemento das zonas verdes do termo municipal de Cambre. c) CPV (referencia de nomenclatura): 77311000-3. d) Medio e data de publicación dos anuncios de licitación: DOUE do 26/04/08, BOP do 30/04/08, BOE do 17/05/08 e DOG do 27/05/08.3. Tramitación e procedemento. a) Tramitación: ordinaria. b) Procedemento: aberto. c) Forma: concurso.4. Orzamento base de licitación: 322.136.40 euros/ano (IVE incluído). 5. Adxudicación. a) Data: 23/12/2009. b) Contratista: deserto. Cambre, 26 de xaneiro de 2010. O alcalde Antonio Varela Saavedra
15/02/2010 | Administración LocalMunicipal
Ribeira
Decreto remisión expediente

(agf/secretaría) D E C R E T O Visto o escrito remitido polo XULGADO DO CONTENCIOSO ADMINISTRATIVO N1 1 DE SANTIAGO DE COMPOSTELA, de data 15/01/2010 (Rexistrado de entrada o día 25 de xaneiro co n1 938), dictado no Procedemento Ordinario n1 27/2010, en relación ao recurso contencioso administrativo interposto por D. Manuel Tomas Boeta Pradilla contra o rexeitamento do recurso de reposición acordada o día 19/11/2009, solicitando a suspensión da execución. Esta Alcaldía, de conformidade co artigo 21,11, ñ) da Lei 7/85, reguladora das bases de réxime local, RESOLVE: 1º.- Designar: * Avogado: Beatriz Aurora Kirilova Macdonald * Procurador: Juan Ivan Dacal Folch e Eduardo Sergio Postma Carcaboso. Para que se persone en defensa dos intereses deste Concello e exercite en consecuencia tódalas accións e actuacións que procedan neste procedemento. Notifíquese aos interesados para os efectos oportunos. Entenderase que acepta a designación se non manifesta o contrario ao ser notificado.2º.- De conformidade co artigo 49.1º da Lei 29/98, de xurisdición contencioso-administrativa: * Remitir copia do expediente, completo, foliado e con índice de documentos, tal como se require, de conformidade co artigo 48 da Lei 29/98, de xurisdición contencioso-administrativa. * Notificar aos interesados para que poidan personarse como demandados no recurso no prazo de 9 días. A notificación efectuarase segundo a Lei 30/92, de réxime xurídico das Administracións Públicas e procedemento administrativo común, e se publique no B. O. P. para xeral coñecemento e publicidade a efectos de calquera outra persoa que se considere interesada. O emprazamento da Administración entenderase efectuado pola reclamación do expediente, e se entenderá personada co envío do expediente. Os demandados legalmente emprazados poderán personarse en autos no prazo concedido. Si o fixeran posteriormente, se lles terá por parte para os trámites non precluídos. Se non se personasen oportunamente, continuará o procedemento polos seus trámites, sen que haxa lugar a practicarlles en estrados ou en calquera outra forma notificacións de calquera clase. Todo isto segundo o artigo 50 da Lei 29/98, de xurisdición contencioso-admnistrativa. Realícense as actuacións necesarias. Dese conta ao Pleno. Riveira, 1 de febreiro de 2010 A ALCALDESA EN FUNCIONS A SECRETARIA XERAL, Asdo./Mª Dolores Elorduy Callón Dou fe, Asdo./ Cristina Alonso Losada
15/02/2010 | Administración LocalMunicipal
Fene
Intervención
Anuncio de cobranza padrón taxa auga e saneamento cuarto trimestre de 2009

Por resolución da Alcaldía de data 1 de febreiro de 2010, aprobase o padrón fiscal correspondente ao 4º trimestre de 2009, de: - Taxa polo servizo de auga e saneamento. Exposición: O padrón quedará exposto ao público no Concello durante o prazo de quince días, a contar desde o día seguinte ao da publicación do presente Edito no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública as persoas interesadas poderán examinalo e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto refundido da lei reguladora das facendas locais, no PRAZO DUN MES, contado desde o día seguinte ao da finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados desde o día seguinte ao da notificación da devandita resolución. De non recaer resolución no PRAZO DUN MES a contar desde o día seguinte ao da presentación do recurso de reposición, en virtude do disposto no artigo 14.2 do Texto refundido da lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redación dada pola Lei 4/1999, do 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: O prazo de cobro en período voluntario será de dous meses contados a partir do día seguinte ao da finalización da exposición pública. Transcorrido este prazo procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDITO que ten carácter de notificación colectiva, en cumprimento do disposto no artigo 24 do Regulamento xeral de recadación e 102 da Lei 58/2003, de 17 de decembro, xeral tributaria. Fene, 2 de febreiro de 2010 O alcalde, Asdo: Iván Puentes Rivera.